**ΦΥΣΙΚΟ ΠΕΡΙΒΑΛΛΟΝ**

**ΠΡΟΛΟΓΟΣ**

Το περιβάλλον έχει ζωτική σημασία για τον άνθρωπο. Του προσφέρει στοιχεία που είναι απαραίτητα για τη ζωή του και αποτελεί τη φυσική του κατοικία. Κι όπως φροντίζει να είναι η ιδιωτική του κατοικία καθαρή, έτσι πρέπει να φροντίζει να διατηρεί και το φυσικό περιβάλλον καθαρό.

**Ωφέλειες φύσης**

Η φύση αποτελεί ένα βασικό και καθοριστικό παράγοντα για τη βιολογική, ψυχική, και πνευματική ζωή του ανθρώπου. **Προσφέρει**:

1. Ζωή (αέρα, ήλιο, νερό), τροφή (καλλιέργεια γης, καρποί, είδη διατροφής, ενάλιος πλούτος), ενδυμασία, κατοικία (πρώτες ύλες: ξυλεία , υλικά οικοδομής) για την κατασκευή σπιτιών.

2. Υγεία ( οξυγόνο, καθαρό αέρα) και καλή φυσική κατάσταση.

3. Ψυχική ισορροπία, γαλήνη, ξεκούραση, ηρεμία, απόλαυση της ωραιότητας της φύσης και του κάλλους (της ομορφιάς) που είναι μοναδικό και αποτελεί πηγή ψυχικής αγαλλίασης.

5. Πνευματική εξέλιξη, επιστημονική πρόοδο, γνώση, γιατί η φύση είναι η μητέρα των επιστημών. Αυτή προκάλεσε στον άνθρωπο την περιέργεια και την απορία για την αρχή του κόσμου αλλά και για τη νομοτέλεια που διέπει τη ζωή. Από τη φύση ξεκινά και η φιλοσοφία που αναφέρεται σε μια διαρκή και εναγώνια προσπάθεια του ανθρώπου να απαντήσει σε υπαρξιακά, αισθητικά και ηθικά ερωτήματα.

6. Καλλιτεχνική έμπνευση, αίσθηση ωραίου και αρμονίας. Η αισθητική ομορφιά, η ποικιλία των χρωμάτων, η εναλλαγή των φυσικών φαινομένων και των εποχών, οι ήχοι της θάλασσας και του αέρα, οι φυσικές αναλογίες, το μέτρο και η αρμονία αποτελούν πηγή και πρότυπο έμπνευσης καλλιτεχνικής.

7. Αυτογνωσία. Η επαφή με τη φύση είναι μια καλή ευκαιρία για να γνωρίσει ο άνθρωπος καλύτερα τον εαυτό του, να κάνει ενδοσκόπηση, να κάνει διάλογο με τον εαυτό του, να συνειδητοποιήσει κάποιες αξίες που τις έχει υποτιμήσει μέσα στην καθημερινότητα και την πολύβουη ζωή της πόλης.

8. Ομαλή κοινωνική συμβίωση, εφόσον κοντά στη φύση ο άνθρωπος γίνεται πιο ευαίσθητος, ηθικός, άρα είναι λογικό να διατηρεί και πιο υγιείς σχέσεις με τους συνανθρώπους του.

**Ενδείξεις καταστροφής**

* Εξάντληση φυσικών πόρων και μη ανανεώσιμων πηγών ενέργειας.
* Μόλυνση υδάτων, ατμόσφαιρας, εδάφους/υπεδάφους.
* Κάψιμο δασών – αλόγιστη υλοτόμηση.
* Τρύπα όζοντος .
* Φαινόμενο θερμοκηπίου.
* Αλλαγή κλιματολογικών συνθηκών: ξηρασίες, παγετώνες...
* Διατάραξη οικολογικής ισορροπίας -εξαφάνιση ειδών πανίδας/χλωρίδας.

**Αιτίες Καταστροφής**

* Υλικό συμφέρον και απληστία. Η επιθυμία του κέρδους ωθεί στην εκμετάλλευση των φυσικών πόρων και των ενεργειακών πηγών, ευθύνεται για την αποψίλωση και τους εμπρησμούς στα δάση, για την άρνηση των μεγαλοκεφαλαιούχων να τοποθετήσουν φίλτρο στις βιομηχανίες.
* Δημιουργία ψεύτικων αναγκών (που τις καλλιεργεί έντεχνα η διαφήμιση)http://www.vlioras.gr/Philologia/Composition/Velos.gifυπερκατανάλωσηhttp://www.vlioras.gr/Philologia/Composition/Velos.gif παραγωγή άφθονων αγαθών → λεηλασία του φυσικού πλούτου.
* Βιομηχανική ανάπτυξη –απόβλητα στα ποτάμια και τις θάλασσες- εκπομπή ρύπων στην ατμόσφαιρα – μόλυνση της γης, του νερού, του αέρα.
* Έλλειψη παιδείας /μόρφωσης/ ενημέρωσης.
* Έλλειψη οικολογικής ευαισθησίας/συνείδησης.
* Έλλειψη αυστηρών νόμων, προγραμματισμών-σχεδιασμών, πολιτικής βούλησης.
* Κρίση ηθικών αξιών-κυριαρχία του υλιστικού μοντέλου ζωής, που προάγει την καταναλωτική νοοτροπία και κάνει τον άνθρωπο να ενδιαφέρεται περισσότερο για τα υλικά αγαθά και την απόκτηση αυτών ακόμα κι αν το τίμημα είναι η καταστροφή του περιβάλλοντος.
* Αλόγιστη χρήση τεχνολογίας: φυτοφαρμάκων, χημικών λιπασμάτων, κτλ.
* Τεχνολογική πρόοδος http://www.vlioras.gr/Philologia/Composition/Velos.gifψευδαίσθηση παντοδυναμίας http://www.vlioras.gr/Philologia/Composition/Velos.gifαλαζονική συμπεριφορά.
* Αστικοποίηση, αστυφιλία, πληθυσμιακή αύξηση http://www.vlioras.gr/Philologia/Composition/Velos.gifγιγαντουπόλεις
* Πολεμικοί εξοπλισμοί-πόλεμοι
* Ατυχήματα (πυρηνικά, πετρελαιοκηλίδες, πυρκαγιές...)
* Αδυναμία ή και άρνηση συνειδητοποίησης της έκτασης του προβλήματος http://www.vlioras.gr/Philologia/Composition/Velos.gifεγκληματική αμέλεια και αδιαφορία.

**Συνέπειες καταστροφής**

* Επισφαλής επιβίωση, αφού η συσσώρευση υπερβολικών ρυπαντικών ουσιών στην ατμόσφαιρα, το έδαφος και το νερό απειλεί την υγεία μας.
* Αρρώστιες, θάνατος.
* Απειλή ψυχοσωματικής υγείας, αγχωτική ζωή.
* Συρρίκνωση χλωρίδας, πανίδας, εξαφάνιση βιολογικών ειδών.
* Αντιαισθητική παραμόρφωση φυσικού περιβάλλοντος.
* Φθορά/καταστροφή αρχαιολογικών και άλλων μνημείων.
* Κλιματολογικές αλλαγές, λειψυδρία, αύξηση της θερμοκρασίας της γης, φαινόμενο του θερμοκηπίου, ανύψωση της στάθμης των θαλασσών, μείωση του όζοντος που προστατεύει από την ακτινοβολία του ήλιου, όξινη βροχή, νέφος.
* Συσσώρευση πυρηνικών/τοξικών αποβλήτων.
* Εξάντληση φυσικών πόρων.

**Τρόποι αντιμετώπισης**

* Συνειδητοποίηση της κατάστασης-αφύπνιση.
* Παιδεία, μαθήματα περιβαλλοντολογίας, που θα εμπνεύσουν στους νέους το σεβασμό και την αγάπη για τη φύση, με τη μετάδοση ηθικών και αισθητικών αξιών.
* Ενημέρωσηhttp://www.vlioras.gr/Philologia/Composition/Velos.gifοικολογική ευαισθησία και συνείδηση.
* Ανακύκλωση.
* Ορθολογική χρήση φυτοφαρμάκων.
* Ορθολογική χρήση ενέργειας.- Αξιοποίηση εναλλακτικών και ανανεώσιμων μορφών ενέργειας (ηλιακή, αιολική, γεωθερμική)
* Εφαρμογή βιοεπιστημονικών γεωργικών μεθόδων προς εξοικονόμηση ενεργειακών και φυσικών πόρων.
* Ειδικοί αυστηροί νόμοι και παραδειγματική τιμωρία των ασυνείδητων.
* Φίλτρα καυσαερίων, βιολογικός καθαρισμός λυμάτων.
* Κατάργηση/αντικατάσταση ρυπογόνων-βλαπτικών ουσιών με την παραγωγή νέας αντιρρυπαντικής τεχνολογίας.
* Απομάκρυνση βιομηχανιών από αστικά κέντρα.
* Αναδασώσεις.
* Περιορισμός της κατανάλωσης και της κερδοσκοπίας.
* Εκλογίκευση απαιτήσεων, ιεράρχηση των αναγκών μας, προτεραιότητα στα απαραίτητα αγαθά.
* Χρηματοδότηση ερευνών για προστασία του περιβάλλοντος.
* Υπεύθυνη μέριμνα της πολιτείας για παύση της ληστρικής εκμετάλλευσης των φυσικών πόρων και της ανεξέλεγκτης διοχέτευσης κάθε βλαβερής ουσίας στο περιβάλλον.
* Επιδότηση-επιβράβευση ενεργειών προστασίας του περιβάλλοντος.
* Διακρατική συνεργασία για την εκπόνηση και εφαρμογή προγραμμάτων και τη διάθεση των απαιτούμενων κονδυλίων για την αποκατάσταση της οικολογικής ισορροπίας.

**ΕΠΙΛΟΓΟΣ**: Είναι αναμφισβήτητη η προσφορά της φύσης στον άνθρωπο και σήμερα που έχει διαταραχθεί υπερβολικά η οικολογική ισορροπία είναι επιτακτικό το αίτημα για προστασία του φυσικού περιβάλλοντος. Αν αυτό δε γίνει συνείδηση και προσωπική υπόθεση του καθενός τότε κρίνεται επισφαλής ακόμα και η ίδια η επιβίωση του ανθρώπου πάνω στη γη.